
Целта на този урок е учениците да разберат какво представлява филантропията.

Продължителност: едно занятие от 40 минути
Цели: 
Учениците ще:
· могат да дадат дефиниция за филантропия;
· могат да откроят „нестопански“ и „неправителствен сектор“ като синонимни термини, когато се говори за филантропия. 

Очаквани резултати
· установят най-малко три начина, чрез които хората даряват за общото благо;
· могат да идентифицират най-малко пет дарителски организации.

Материали: 
· Информационен портал на НПО в България: www.ngobg.info 
· Списък с дарителски организации (изготвен от учениците)

Инструкции: 
Насочващи дейности:
1. Задайте следните въпроси на учениците: Колко от вас знаят какво е филантропията? Колко от вас гледат на себе си като на филантропи? Проведете кратка дискусия, изведете и формулирайте определение на филантропията, като обсъдите разбирането на учениците за значението й и въведете идеята за това да даряваме за общото благо. Работната дефиниция на филантропията е: „лица и организации, които даряват от своето време, умения и/или средства за общото благо“.
2. Обяснете на учениците, че съществуват няколко термина, които се използват като взаимно заменяеми, когато става дума за благотворителни/дарителски организации:  „нестопански“, „граждански“ или „неправителствени“ организации. Оставете време, за да обсъдите значението и важността на използваните термини.
3. Дайте два-три примера за благотворителни/дарителски организации (напр. Червеният кръст, Българска хранителна банка, UNICEF и др.), а след това направете една мозъчна атака с децата и се опитайте заедно да генерирате списък с организации с нестопанска цел. От изготвения списък отбележете заедно кои от организациите развиват дейност в местната общност.
4. Обсъдете с учениците какви са целите на тези организации, с какво се занимават. Учениците вероятно ще познават много благотворителни/дарителски организации, но няма да знаят с какво реално се занимават в детайли и какви са целите им. 
5. Обсъдете с децата защо хората участват в благотворителни дейности. Какво ги мотивира. 

